《送鄂州刑狱掾王懋元功罢官还海陵兼简金陵和》
宋代·贺铸

暖云芳草横塘路，送客何之官鄂渚。
江皋暑淫气如蒸，别来何之还海陵。
海陵鄂渚非吾土，每後君来先我去。
人无根蔕本悠悠，况指沧波是舟路。
君方少健我衰迟，局蹙辕间不自持。
因行寄声雁门远，岁暮敢亡林下期。
好去将无同语掾，行见春风花满县。
隐显它年不我遗，为续白莲社中十八传。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。